姚焯菲出席活動見人潮面對追訪感忐忑:新西蘭嗰邊比較安靜
姚焯菲(Chantel)今日(22/4)現身藍田出席母親節活動。Chantel接受《香港01》訪問時透露母親節前會飛往新西蘭上學,故未能留港和母親慶祝:「我好希望臨走之前可以煮一餐好餸畀媽咪食,我知到媽咪佢好鍾意食西蘭花同帶子,到時我會到街市親自買餸,好記得以前我細個嘅時候,我有同過工人姐姐去街市買餸,咁所以唔會覺得陌生。到時候買完餸之後,我係會親手下廚去煮,唔係話炒埋一碟就算,我係會認真咁去煮,加上有向嫲嫲偷師學煮餸,相信煮咗出嚟一定會好好味。」
被問到要兼顧工作同學業,加上又要面對媒體的追訪會否感到壓力?Chantel直言感到忐忑:「講真係有啲唔慣,因為始終喺新西蘭嗰邊比較安靜,冇人會咁樣問我問題㗎嘛,但返到嚟我就覺得好似好多人,變咗有時候我都會有少少緊張。」